cyanic-selkie/wikianc huggingface dataset:
রিশার্ট কুন
গবেষণা
১৯২৯ সালে কুন কাইজার ভিলহেল্ম চিকিৎসা গবেষণা ইনস্টিটিউটের রসায়ন বিভাগের অধ্যক্ষ নিযুক্ত হন (১৯৫০ সালে এর নামকরণ করা হয় মাক্স প্লাংক চিকিৎসা গবেষণা ইনস্টিটিউট ;বর্তমানে এটি হাইডেলবার্গ শহরে অবস্থিত)। ১৯৩৭ খ্রিস্টাব্দে তিনি ইনস্টিটিউটের প্রশাসনিক দায়িত্ব গ্রহণ করেন।
এছাড়াও তিনি হাইডেলবার্গ বিশ্ববিদ্যালয়ে সুদীর্ঘকাল অধ্যাপনা করেন। একদা তিনি ফিলাডেলফিয়া শহরে অবস্থিত পেন্সিলভেনিয়া বিশ্ববিদ্যালয়ে শারীরবৃত্তীয় রসায়নের খণ্ডকালীন অধ্যাপক ছিলেন।
১৯৩৮ সালে রিশার্ট কুন রসায়নে নোবেল পুরস্কারে ভূষিত হন। কার্টেনয়েড ও ভিটামিনের উপর করা কাজের স্বীকৃতিস্বরূপ তিনি এ সম্মান অর্জন করেন। তৎকালীন জার্মান চ্যান্সেলর ও নাৎসি পার্টির প্রধান অ্যাডলফ হিটলার নোবেল পুরস্কার গ্রহণে জার্মান নাগরিকদের বারণ করেছিলেন। এক হস্তলিখিত পত্রের মাধ্যমে কুন এ পুরস্কার প্রত্যাখ্যান করেন। তিনি বলেন,"নোবেল পুরস্কার গ্রহণ করা মানে ফুয়েরারের (হিটলার) নির্দেশ অমান্য করা। " দ্বিতীয় বিশ্বযুদ্ধের পরে তিনি পুরস্কারটি গ্রহণ করেন। ১৯৪৪ সালে কুন প্রাণঘাতী নার্ভ এজেন্ট "সোমান" আবিষ্কার করেন।
১৯৪৮ সালে কুন "জুস্টুস লাইবিগস অ্যানালেন ডার কেমি" (জুস্টুস লাইবিগের রসায়নবিষয়ক ইতিবৃত্ত) সাময়িকী সম্পাদনা করেন।
১৯৬৭ সালে ৬৬ বছর বয়সে কুন জার্মানির হাইডেলবার্গে মৃত্যুবরণ করেন।
নাৎসি যুগ
হিটলার উচ্চপদস্থ জার্মান কর্মকর্তাদের সহযোগিতা করেছিলেন। ১৯৩৬ সালে তিনজন ইহুদি সহকর্মীকে তিনি তীব্রভাবে ভর্ৎসনা করেন।
২০০৫ সালে জার্মান রসায়নবিদ সমিতি (গেসেলশাফট ডিউশার কেমিকার) রিশার্ট কুন পদক প্রদান কার্যক্রম স্থগিত করার ঘোষণা দেয়। এটি নাৎসি যুগে কুনের কার্যক্রমের তীব্র নিন্দা জানায়। কুন কি প্রকৃত অর্থেই নাৎসি আদর্শে বিশ্বাসী ছিলেন, নাকি কর্মজীবনে প্রগতি লাভের জন্য উক্ত দলকে সমর্থন করেছিলেন - এ নিয়ে আজও বিতর্ক রয়েছে। তবে তিনি যে নাৎসি সাম্রাজ্যকে প্রশাসনিক ও সাংগঠনিক সহযোগিতা প্রদান করেছিলেন - এ ব্যাপারে আজ আর কোনো সংশয় নেই।
জায়নামাজ
অলংকরণের জন্য জায়নামাজে অনেক রকম নকশা থাকে। এতে বিভিন্ন লতাপাতা, ফুল ইত্যাদি অপ্রাণীবাচক নকশা অঙ্কন করা হয়। এছাড়াও মসজিদের ছবিও নকশায় ব্যবহৃত হয়। অনেক সময় মেহরাবের ছবি জায়নামাজের অঙ্কিত হয়। সেক্ষেত্রে জায়নামাজ বিছানোর সময় মেহরাবের উপরের দিক কিবলার দিকে করে রাখা হয়। জায়নামাজ ইসলামি সংস্কৃতির অন্যতম নিদর্শন।
হাদীসের আলোকে জায়নামাজ
তিনি বলেনঃ "আল্লাহ'র রাসূল সাল্লাল্লাহু ‘আলাইহি ওয়া সাল্লাম একদা একটি কারুকার্য খচিত চাদর গায়ে দিয়ে সালাত আদায় করলেন। আর সালাতে সে চাদরের কারুকার্যের প্রতি তাঁর দৃষ্টি পরল। সালাত শেষে তিনি বললেনঃ এ চাদরখানা আবূ জাহমের নিকট নিয়ে যাও, আর তাঁর কাছ হতে আমবিজানিয়্যাহ (কারুকার্য ছাড়া মোটা চাদর) নিয়ে আস। এটা তো আমাকে সালাত থেকে অমনোযোগী করে দিচ্ছিল। হিশাম ইবনে ‘উরওয়া তাঁর পিতা হতে এবং তিনি ‘আয়িশা হতে বর্ণনা করেন যে, নবী সাল্লাল্লাহু ‘আলাইহি ওয়া সাল্লাম বলেছেনঃ আমি সালাত আদায়ের সময় এর কারুকার্যের প্রতি আমার দৃষ্টি পড়ে। তখন আমি আশঙ্কা করেছিলাম যে, এটা আমাকে ফিতনায় ফেলে দিতে পারে।"
আলিগড়
আলিগড় (ইংরেজি:Aligarh), ভারতের উত্তর প্রদেশ রাজ্যের আলিগড় জেলার শহর বারো পৌর কর্পোরেশনাধীন এলাকা শহর।
জনসংখ্যার উপাত্ত
ভারতের ২০১১ সালের আদম শুমারি অনুসারে আলিগড় শহরের জনসংখ্যা হল ৮,৭৪,৪০৮ জন।  এর মধ্যে পুরুষ ৫২.৭৪% এবং নারী ৪৭.২৬%। এখানে সাক্ষরতার হার ৬৪.৫২%। পুরুষদের মধ্যে সাক্ষরতার হার ৭৩.৫২% এবং নারীদের মধ্যে এই হার ৬২.৯%। সারা ভারতের সাক্ষরতার হার ৫৯.৫%, তার চাইতে আলিগড়ের সাক্ষরতার হার বেশি।
এই শহরের জনসংখ্যার ১৩.৬৭% হল ৬ বছর বা তার কম বয়সী।
চীনে অবস্থিত কূটনৈতিক মিশনের তালিকা
এটি গণপ্রজাতন্ত্রী চীনে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর বেইজিংয়ে ১৬৬টি দূতাবাস রয়েছে। এই তালিকায় অবৈতনিক কনস্যুলেট, কনসুলার এজেন্সি এবং হংকংকে অন্তর্ভুক্ত করা হয়নি।
ব্রেসব্রীজ রেলওয়ে স্টেশন
ভৌগোলিক অবস্থান
ব্রেসব্রীজ রেলওয়ে স্টেশনের অবস্থান হল । এর গড় উচ্চতা হল ।
ইতিহাস
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে ব্রেসব্রীজ পর্যন্ত বিস্তৃত ব্রডগেজ রেলপথ নির্মাণ করেছিল।
বৈদ্যুতিকরণ
শিয়ালদহ থেকে ব্রেসব্রীজ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
তোশিবা
তোশিবা (ইংরেজিঃ Toshiba, জাপানী: 株式会社東芝 Kabushiki-gaisha Tōshiba) একটি জাপানী বহুজাতিক কনগ্লমারেট কর্পোরেশন। জাপানের টোকিও শহরে এর সদরদপ্তর অবস্থিত। এর প্রধান ব্যবসাগুলো হচ্ছে: অবকাঠামো, ভোগ্যপণ্য, ইলেক্ট্রনিক সামগ্রী এবং যন্ত্রাংশ। বিক্রির দিকদিয়ে বিশ্বের শীর্ষ ২০টি সেমিকন্ডাকটরের মধ্যে তোশিবার তৈরি সেমিকন্ডাকটর অন্যতম। ২০০৯ সালে তোশিবা বিশ্বের পঞ্চম শীর্ষ পার্সোনাল কম্পিউটার বিক্রেতার স্থান দখল করে; মার্কিন যুক্তরাষ্ট্রের হিউলেট প্যাকার্ড, ডেল, তাইওয়ানের এসার এবং চীনের লেনোভোর পরপরই ছিল এর অবস্থান।
তোশিবা বিভিন্নধরনের পণ্য নির্মাণ ও বাজারজাত করে থাকে। এদের মধ্যে রয়েছে ইলেক্ট্রনিক যন্ত্র, তথ্য ও যোগাযোগ প্রযুক্তির বিভিন্ন ধরনের যন্ত্র ও ব্যবস্থা, ইন্টারনেট ভিত্তিক সেবা, ইলেক্ট্রনিক যন্ত্রাংশ ও দ্রব্য, বিদ্যুৎ ব্যবস্থা, শিল্প ও সামাজিক অবকাঠামো এবং গৃহস্থালী সামগ্রী।
ইতিহাস
তোশিবা ১৯৩৯ সালে প্রতিষ্ঠিত হয়।
স্ট্রিপচ্যাট
স্ট্রিপচ্যাট একটি আন্তর্জাতিক প্রাপ্তবয়স্ক ওয়েবসাইট এবং সামাজিক যোগাযোগ মাধ্যম, যা বিনামূল্যে সরাসরি-স্ট্রিমিং ওয়েবক্যাম পারফরম্যান্স প্রদর্শন করে, যাতে প্রায়শই নগ্নতা এবং যৌন ক্রিয়াকলাপ সহ প্রচলিত, অপ্রকৃত বাস্তবতা ও মোবাইল সম্প্রচার অন্তর্ভুক্ত।
সিমিলারওয়েব অনুসারে এই সাইটটির মাসিক গড় দর্শনার্থী রয়েছে ৪০০ মিলিয়ন। সাইটটি প্রথম ২০১৬ সালে চালু হয়েছিল, এবং তারপর থেকে এটি এক্সবিআইজেড ইউরোপা অ্যাওয়ার্ডসে "ক্যাম সাইট অফ দ্য ইয়ার" এবং "ক্যাম কোম্পানী অফ দ্য ইয়ার" সহ অসংখ্য পুরস্কার জিতেছে।
কোম্পানিটি বিতর্কিত প্রচারণা এবং প্রস্তাবের কারনে মূলধারার দৃষ্টি আকর্ষণ করেছে, যেমন নিউ অরলিন্স সুপারডোমের নতুন নামকরণের জন্য ১৫ মিলিয়ন পুরস্কার ঘোষণা এবং টম ক্রুজের গলাবাজির পর মিশন: ইম্পসিবল ৭ -এর ক্রু সদস্যদের চাকরী প্রদান।
জাভেরীয়া খান
একদিনের আন্তর্জাতিক
জাভেরীয়ার একদিনের আন্তর্জাতিক খেলায় অভিষেক হয় শ্রীলঙ্কা দলের বিরুদ্ধে ৬ মে ২০০৮ সালে দক্ষিণ আফ্রিকা।
এশিয়ান গেমস
জাভেরীয়ার ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অংশ ছিলেন।
দ্পাগ-ব্সাম-দ্বাং-পো
'দ্পাগ-ব্সাম-দ্বাং-পো (১৫৯৩ - ১৬৫৩) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ  ধর্মীয় গোষ্ঠীর পঞ্চম র্গ্যাল-দ্বাং-'ব্রুগ-পা বা প্রধান ছিলেন।
উপাধিলাভের বিতর্ক
১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো এবং রালুং বৌদ্ধবিহারের অষ্টাদশ প্রধান ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে   পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল  দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভুটান নামে পরিচিত।
মাস্টারবেট-আ-থন
মাস্টারবেট-আ-থন হলো একটি আয়োজন যেখানে অংশগ্রহণকারীরা হস্তমৈথুন সম্পাদনের মাধ্যমে সাধারণ মানুষের কাছে এজাতীয় যৌনতাবিষয়ক লজ্জাজনক উপাদান ও ট্যাবুর সম্পর্কে ভুল ধারণা দূর করার জন্য দাতব্যকাজের অর্থ সংগ্রহ করার জন্য আয়োজিত হয়। ১৯৯৮ থেকে ২০০৩ খ্রিষ্টাব্দ পর্যন্ত মাস্টারবেট-আ-থনের মাধ্যমে প্রায় ২৫,০০০ মার্কিন ডলারের তহবিল সংগ্রহ করা সম্ভব হয়েছে, যা নারী স্বাস্থ্য বিষয়ক উদ্যোগ ও এইচআইভি নির্মূলের কাজে নিয়োজিত শিক্ষা ও সেবা সংস্থা, নিরাপদ যৌনতা সম্পর্কিত বিতর্ক এবং বিকল্প নিরাপদ যৌন উপাদানের সচেতনতা বৃদ্ধির কাজে ব্যবহার করা হয়েছে। আয়োজনটিতে তাদেরকে আনুষ্ঠানিকভাবে সম্মান জানানো হয়, যারা পর্যাপ্তসংখ্যক রাগমোচনের মাধ্যমে যৌনক্ষমতা প্রদর্শন করে সর্বোচ্চ তহবিল উত্তোলন করতে পারেন।
ইতিহাস
১৯৯৫ খ্রিষ্টাব্দের মে মাসে মে মাসকে হস্তমৈথুন মাস ঘোষণা করা হয়। তখন থেকে ইতিবাচক যৌনতার ধারণার অনুসারী দাতব্য সংস্থাগুলোর জন্য আর্থিক সাহায্য খুঁজতে মানুষকে উৎসাহিত করা শুরু হয়। যদিও তখন থেকেই ধারণাগুলো যথেষ্ট বিতর্কের মুখে পড়ে।
১৯৯৯ খ্রিষ্টাব্দে গুড ভাইব্রেশন সংস্থা পরিলিত কালেক্টিভ ওপেন এন্টারপ্রাইজ মাস্টারবেট-আ-থন আয়োজন করে। যৌন খেলনা সামগ্রী সরবরাহকারী বেবল্যান্ড (পূর্ব নাম: টয়েস ইন বেবল্যান্ড) এর প্রতিষ্ঠাতা র্যাচেল ভেনিং এর শ্লোগান কাম ফর আ কজ বা কোনো কারণ নিয়ে আসুন তৈরি করেন। সিয়াটল, ব্রুকলিন, এবং ম্যানহাটনে দুটিসহ বেশ কিছু জায়গায় বেবল্যান্ড এর শাখা রয়েছে।মাস্টারবেট-আ-থন মূলত গুড ভাইব্রেশন দ্বারা শুরু হলেও এটি পরবর্তীতে বেবল্যান্ড, মেডিসনের আ ওমেন'স টাচ, টরোন্টোর কাম অ্যাজ ইউ আর এবং বোস্টন'স গ্যান্ড ওপেনিং এর মতো আধুনিক যৌন খেলনা সামগ্রী প্রস্তুতকারী অনেক প্রতিষ্ঠান তৈরির পেছনে উৎসাহ জোগায়, যারা একত্রে হস্তমৈথুন মাস (যুক্তরাষ্ট্রে মে মাস]] এর আয়োজনগুলোর পেছনে মূল ভূমিকা পালন করে থাকে। সে বছরই স্যান ফ্র্যান্সিসকোর ক্যাম্পাস থিয়েটারে সেন্টার ফর সেক্স অ্যান্ড কালচার (সিএসসি)র ক্যারোল কুইন এবং তার সহযোগী রবার্ট লরেন্সের উদ্যাোগে প্রথমবারের মতো কোনো সরাসরি অনুষ্ঠান আয়োজিত হয়। সিএসসি মূলত একটি শিক্ষামূলক অলাভজনক সংস্থা যারা "পেশাদার পর্যায়ের" যৌনশিক্ষা নিয়ে কাজ করে থাকে। বার্ষিক আয়োজনগুলোকে পাবলিক হেলথ এডুকেশন এর একটি উপাদান হিসেবে স্ব মৈথুন, নিরাপদ ও স্বাস্থ্যকর যৌনতার প্রসারে ব্যবহার করা হয়।
লন্ডনে ২০০৬ খ্রিষ্টাব্দের ৫ আগস্ট ইউরোপের প্রথম মাস্টারবেট-আ-থন আয়োজিত হয়। এর লক্ষ্য ছিল হস্তমৈথুন এর সাথে জড়িত সকল ভুল ধারণা ও লজ্জা দূর করা। কয়েকশত মানুষ একসাথে দাতব্য সংস্থা টেরেন্স হিগিন্স ট্রাস্ট এবং যৌন ও প্রজননস্বাস্থ্য নিয়ে কাজ করা সংস্থা মেরি স্টোপস ইন্টারন্যাশনাল এর জন্য অর্থ উত্তোলন করে। এই মাস্টারবেট-আ-থনটি (যাকে ওয়েংক-আ-থন নামেও ডাকা হচ্ছিল) আয়োজনটির আন্তর্জাতিক ভাবে নথিভুক্ত করার অংশ হিসেবে লন্ডনের জিগজ্যাগ প্রোডাকশন চিত্রধারণ করে। এমনকি আয়োজনটি চ্যানেল ফোর এ সরাসরি পরিবেশন করার পরিকল্পনাও ছিল।
২০০৯ খ্রিষ্টাব্দে স্যান ফ্রান্সিসকোয় সেন্টার অব সেক্স অ্যান্ড কালচার আয়োজিত মাস্টারবেট-আ-থন এ মোসানবু সানু নামের এক প্রতিযোগী টানা নয় ঘণ্টা তেত্রিশ মিনিট হস্তমৈথুন করে বিজয়ী হন।
২০১২ খ্রিষ্টাব্দে বিশ্ব এইডস দিবসI উদযাপনের অংশ হিসেবে চীনের শেনজেন এ চীনের প্রথম হস্তমৈথুন প্রতিযোগিতা অনুষ্ঠিত হয়।আয়োজকেরা জানান এ প্রতিযোগিতার মাধ্যমে যৌন সংগমের নিরাপদতম উপায় ও এইচআইভি সংক্রমণ প্রতিরোধের অন্যতম হাতিয়ার হিসেবে হস্তমৈথুন সম্পর্কে সচেতনতা বাড়ানোর চেষ্টা করা হবে।
মন্ট্রিলের প্রথম মাস্টারবেট-আ-থন (তথা ওয়েংকফেস্ট আয়োজিত হয় ২০১৩ সালের ৪ মে, যার মাধ্যমে তরুণদের ভেতর যৌন সচেতনতা বাড়াতে তৎপর দাতব্য সংস্থা হেড অ্যান্ড হ্যানডস এবং যৌনতার ভেতর আনন্দ ধারণার প্রসারে কাজ করা প্রাপ্তবয়ষ্কদের জন্য শিক্ষা সরবরাহকারী সংস্থা সেক্সপ্লোরিয়াম এর জন্য অনুদান সংগ্রহ করা হয়। ২০১৪ খ্রিষ্টাব্দের মাস্টারবেট-আ-থন থ্রি পর্যাপ্ত প্রতিযোগীর অভাবে বাতিল করা হয়।
আরতী ছাবড়িয়া
আরতী ছাবড়িয়া হলেন একজন ভারতীয় অভিনেত্রী এবং প্রাক্তন মডেল, যিনি হিন্দি, তেলুগু, পাঞ্জাবি এবং কন্নড় ভাষার চলচ্চিত্রে অভিনয়ের মাধ্যমে অধিক জনপ্রিয়তা অর্জন করেছেন।
প্রাথমিক
অভিনেত্রী আরতি ছাবড়িয়া মাত্র ৩ বছর বয়সে একটি বিজ্ঞাপনের মডেল হয়ে তাঁর কর্মজীবন শুরু করেছিলেন। তাঁর প্রথম বিজ্ঞাপনটি ছিল ফ্যারেক্সের জন্য একটি প্রেস বিজ্ঞাপন। এর পরে তিনি ম্যাগি নুডলস, পেপসডেন্ট টুথপেস্ট, ক্লিন অ্যান্ড ক্লিয়ার ফেস ওয়াশ, আমুল ফ্রস্টিক আইসক্রিম, ক্র্যাক ক্রিম, এলএমএল ট্রেন্ডি স্কুটার এবং কল্যাণ জুয়েলার্সের (সাম্প্রতিক সময়ে) মতো নামকরা প্রতিষ্ঠানের পণ্যের বিজ্ঞাপনে একজন মডেল হিসেবে উপস্থিত হয়েছেন। তিনি এপর্যন্ত প্রায় ৩০০টিরও বেশি টেলিভিশন বিজ্ঞাপনে মডেলিংয়ের কাজ করেছেন।
১৯৯৯ সালের পর
তিনি ১৯৯৯ সালের নভেম্বর মাসে মিস ইন্ডিয়া ওয়ার্ল্ডওয়াইড ২০০০-এর প্রতিযোগিতায় জয়লাভ করেছিলেন। এই প্রতিযোগিতা জয়ের পরে, তিনি সুখবিন্দর সিংয়ের 'নশা হ্যায় নশা হ্যায়', হ্যারি আনন্দের 'চাহত', অবধূত গুপ্তার জন্য 'মেরি মধুবালা', আদনান সামির জন্য 'রুঠে হুয়ে হো কিঁয়ু'র মতো জনপ্রিয় মিউজিক ভিডিও অভিনয় করেছেন। ২০০২ সালে মুক্তি পাওয়া বলিউডের চলচ্চিত্র তুমসে আচ্ছা কৌন হ্যায় তে নয়না দীক্ষিত চরিত্রে অভিনয়ের মাধ্যমে চলচ্চিত্র জগতে অভিষেক করেন। ২০১১ সালে তিনি কালার্স টিভি তে প্রচারিত জনপ্রিয় রিয়ালিটি অনুষ্ঠান ফিয়ার ফ্যাক্টর: খতরোঁ কে খিলাড়ির ৪র্থ আসরে একজন প্রতিযোগী হিসেবে অংশগ্রহণ করেছিলেন; যেখানে তিনি উক্ত অনুষ্ঠানে শিরোপা জয় করেছিলেন।
২০১৭ সালের ১১ই এপ্রিল তারিখে, আরতি ছাবড়িয়া ইউটিউবের রয়্যাল স্ট্যাগ লার্জ স্বল্পদৈর্ঘ্যের চলচ্চিত্র নামে একটি চ্যানেলের মাধ্যমে "মুম্বই বারাণসী এক্সপ্রেস" নামে একটি স্বল্পদৈর্ঘ্যের চলচ্চিত্র প্রকাশ করেন। এই চলচ্চিত্র পরিচালনা এবং প্রযোজনার কাজ করার মাধ্যমে তিনি চলচ্চিত্র জগতে একজন প্রযোজক এবং পরিচালক হিসেবে অভিষেক করেন। তিনি জাতীয় ও আন্তর্জাতিক চলচ্চিত্র উৎসবে মুম্বই বারাণসী এক্সপ্রেসের জন্য বেশ কয়েকটি পুরস্কার লাভ করেন। যার মধ্যে কলকাতা শর্টস আন্তর্জাতিক চলচ্চিত্র উৎসব (২০১৬), জয়পুর আন্তর্জাতিক চলচ্চিত্র উৎসব (২০১৭) এবং ঋষিকেশ আর্ট অ্যান্ড ফিল্ম ফেস্টিভালে (২০১৭) 'জুরির বিশেষ উল্লেখ' বিভাগে পুরস্কার জয় অন্যতম। এছাড়াও এই চলচ্চিত্রটি ন্যাশনাল অ্যাওয়ার্ড ফর বেস্ট ফিল্ম অ্যাট দ্য ইন্টারন্যাশনাল ফেস্টিভ্যাল অফ শর্ট ফিল্মস অন কালচার অ্যান্ড ট্যুরিজম (২০১৭)-এ পুরস্কার লাভ করেছে। এই চলচ্চিত্রে অভিনয়ের জন্য উত্তর ক্যারোলিনা দক্ষিণ এশীয় চলচ্চিত্র উৎসব (২০১৭)-এ দর্শন জারিওয়ালা "সেরা অভিনেতা" বিভাগে পুরস্কার পেয়েছিলেন।
বিদার সালতানাত
বিদার সালতানাত ছিল মধ্যযুগে ভারতের দক্ষিণাত্য সালতানাতের অন্যতম।
ইতিহাস
১৪৯২ সালে কাসিম বারিদ এই সালতানাত প্রতিষ্ঠা করেছিলেন যিনি প্রাক্তন তুর্কি দাস ছিলেন। তিনি জর্জিয়া থেকে আগত একজন তুর্কি। তিনি বাহমানি সুলতান তৃতীয় মুহাম্মদ শাহর অধীনে চাকরিতে যোগ দেন। সার-নওবাত হিসেবে তিনি পেশাজীবন শুরু করেছিলেন। পরে তিনি মীর-জুমলা (প্রধানমন্ত্রী) হন। মাহমুদ শাহ বাহমানির রাজত্বকালে তিনিই কার্যত শাসক ছিলেন। ১৫০৪ সালে তিনি মারা যাওয়ার পর তার পুত্র আমির বারিদ প্রধানমন্ত্রী হন এবং বাহমানি সালতানাতের প্রশাসনিক নিয়ন্ত্রণ লাভ করেন। ১৫১৮ সালে মাহমুদ শাহ বাহমানি মারা যাওয়ার পর চারজন সুলতান একের পর এক ক্ষমতায় বসেন। কিন্তু তারা সকলেই আমির বারিদের হাতের পুতুলের মত ছিলেন। শেষ বাহমানি সুলতান কলিমুল্লাহ ১৫২৭ সালে বিদার পালিয়ে যান। এরপর আমির বারিদ কার্য‌করভাবে স্বাধীন হন। কিন্তু তিনি রাজকীয় উপাধি ধারণ করেননি।
১৫৪২ সালে তার পুত্র আলি বারিদ তার উত্তরসুরি হন। আলি বারিদ প্রথম শাহ উপাধি ধারণ করেছিলেন। বিজয়নগর সাম্রাজ্যের বিরুদ্ধে তালিকোটের যুদ্ধে তিনি দক্ষিণাত্যের অন্যান্য সুলতানদেরকে তার সাথে যুক্ত করেছিলেন। ১৫৮০ সালে তিনি মারা যাওয়ার পর ইবরাহিম বারিদ শাসক হন। ১৫৮৭ সালে ইবরাহিম বারিদের মৃত্যুর পর তার ছোট ভাই দ্বিতীয় কাসিম বারিদ শাসক হন। ১৫৯১ সালে দ্বিতীয় কাসিম বারিদ মারা যান, এরপর তার শিশুপুত্র দ্বিতীয় আলি বারিদ তার উত্তরসুরি হন। দ্বিতীয় আলি বারিদের এক আত্মীয় দ্বিতীয় আমির বারিদ তাকে শীঘ্রই ক্ষমতাচ্যুত করেছিলেন। ১৬০১ সালে দ্বিতীয় আমির বারিদের এক আত্মীয় মীর্জা আলি বারিদ তাকে ক্ষমতাচ্যুত করেন। ১৬০৯ সালে শেষ শাসক তৃতীয় আমির বারিদ তার উত্তরসুরি হন। তিনি ১৬১৬ সালে মুঘলদের বিরুদ্ধে লড়াই করেছেন। ১৬১৯ সালে তিনি বিজাপুরের সুলতান দ্বিতীয় ইবরাহিম আদিল শাহর কাছে পরাজিত হন। বিজাপুর সালতানাতের সাথে বিদার একীভূত হয়। তৃতীয় আমির বারিদ এবং তার পুত্রদের বিজাপুর নিয়ে আসা হয় এবং তাদেরকে নজরদারির মধ্যে রাখা হয়।
গম্বুজ
thumb|right|250px|[[রোম|রোমের সান পিয়েত্রোর বাসিলিকার গম্বুজ। মাইকেলেঞ্জেলো দ্বারা নকশাকৃত গম্বুজটির কাজ ১৫৯০ সালের আগে শেষ হয়নি।]] গম্বুজ (Dome) স্থাপত্যের একটি বৈশিষ্ট্য যে একটি ভবনের ওপর একটি গোলকের উচ্চতর অর্ধেকের মত সাধারণত দেখে। এটি একটি বৈশিষ্ট্য যা অনেক ধর্মীয় এবং সরকার ভবনকে বৈশিষ্ট্যপূর্ণ করে তোলে। এছাড়া যদি কোনও একজন একটি গম্বুজের নিচে অথবার ভেতরে কথা বললে, তার কন্ঠস্বর আরো জোরে শব্দ করে। উদাহরণস্বরূপ একটি গম্বুজ একটি মসজিদ, মন্দির, অথবা একটি প্রাসাদ বা একটি গুরুত্বপূর্ণ ভবন, শনাক্ত করা এইটি সহজতর করে।
নোবেল পুরস্কার ২০১৮
নোবেল পুরস্কার প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৮ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় যথাক্রমে ১ অক্টোবর তারিখে চিকিৎসাবিজ্ঞানে, ২ অক্টোবর তারিখে পদার্থবিজ্ঞানে, ৩ অক্টোবর তারিখে রসায়নে, ৫ অক্টোবর তারিখে শান্তিতে। এছাড়াও ৮ অক্টোবর তারিখে অর্থনীতিতে পুরস্কার প্রাপকের নাম ঘোষণা করা হবে; তবে সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি। এখন পর্যন্ত মোট ১২ জন ব্যক্তি এবছরের(২০১৮ সালের) নোবেল পুরস্কারে ভূষিত হয়েছেন; যাদের মধ্যে রয়েছে জাপানী (১ জন), ফরাসী (১ জন), কানাডীয় (১ জন), মার্কিন (ছয় জন), ইংরেজ (১ জন), কঙ্গোর (১ জন), ইরাকি (১ জন)।
চিকিৎসাবিজ্ঞান
২০১৮ সালের জন্য চিকিৎসাবিজ্ঞানে নোবেল পুরস্কার ঘোষিত হয় ১ অক্টোবর তারিখে। ক্যান্সার চিকিৎসায় কীভাবে শরীরের রোগ প্রতিরোধ ব্যবস্থাকে কাজে লাগানো যায় তার পদ্ধতি আবিষ্কার করে চিকিৎসাবিজ্ঞানে ২০১৮ সালের নোবেল পুরস্কার জিতে নেন দুই বিজ্ঞানী; তারা হলেন যুক্তরাষ্ট্রের জেমস পি. এলিসন এবং জাপানের তাসুকু হনজো। ক্যান্সারের কোষগুলিকে মানুষের শরীরের রোগ প্রতিরোধ ক্ষমতা দ্বারাই আক্রমণ করে প্রতিহত করার পদ্ধতি আবিষ্কার করা এই দুই বিজ্ঞানী পুরস্কারের ৯০ লাখ সুইডিশ ক্রোনার ভাগাভাগি করে নেবেন।
পদার্থবিজ্ঞান
লেজার গবেষণায় অবদানের জন্য তিনজন বিজ্ঞানীকে ২০১৮ সালে পদার্থ বিজ্ঞানে নোবেল পুরস্কার প্রদাণ করা হয়। রয়্যাল সুইডিশ অ্যাকাডেমি অব সায়েন্সেস ২০১৮ সালের ২ অক্টোবর এই পুরস্কারের জন্য যুক্তরাষ্ট্রের আর্থার অ্যাশকিন, ফরাসী জেরার মুরু এবং কানাডার ডোনা স্ট্রিকল্যান্ডের নাম ঘোষণা করে। চোখের চিকিৎসার ক্ষেত্রে ছোট ছোট কণা, পরমাণু, ভাইরাস ও অন্যান্য জীবন্ত কোষ ধরার অপটিক্যাল টুইজারস আবিষ্কারের জন্য আশকিন পাবেন পুরস্কারের অর্ধাংশ। অন্যদিকে, লেজার রশ্মিকে প্রসারিত ও বিবর্ধিত করে পুনরায় সংকুচিত করার মাধ্যমে সবচেয়ে তীব্রতা সম্পন্ন ও শক্তিশালী লেজার পালস সৃষ্টি করায় মৌর এবং ডোনা মোট পুরস্কারের অবশিষ্ট অর্ধেক অর্থ ভাগাভাগি করে নেবেন।
রসায়ন
৩ অক্টোবর রসায়নে নোবেল অর্জন করেন
শান্তি
৫ অক্টোবর তারিখে শান্তিতে যৌন সহিংসতা, যুদ্ধ এবং সশস্ত্র সংঘাত বন্ধের প্রচেষ্টা করার জন্য দুইজনকে নোবেল দেওয়া হয়। তারা হলেন
অর্থনীতি
জলবায়ু পরিবর্তন ও প্রযুক্তি কীভাবে অর্থনীতিকে প্রভাবিত করে তা নিয়ে গবেষণার জন্য এই বছর(২০১৮) ৮ অক্টোবর অর্থনীতিতে নোবেল পুরস্কার ঘোষণা করা হয়। তারা হলেন
সাহিত্য
সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি, তবে আগামী বছর পরবর্তী আসরে সাহিত্য পুরস্কারের সাথে এই পুরস্কারটি প্রদান করা হবে।
কেন্টাকি লোকশিল্প কেন্দ্র
কেন্টাকি লোকশিল্প কেন্দ্র হল মার্কিন যুক্তরাষ্ট্রের কেন্টাকি রাজ্যে অবস্থিত লোক-শিল্পকলা সংক্রান্ত একটি প্রতিষ্ঠান যা মোরহেড স্টেট ইউনিভার্সিটি দ্বারা পরিচালিত হয়। এর লক্ষ্য কেবল লোকজ শিল্পগুলোকে সংরক্ষণ এবং জনগণকে সে বিষয়ে শিক্ষিত করে তোলা নয় বরং ঐতিহ্যবাহী সঙ্গীত, গল্পগাথা, সাহিত্য, নৃত্য ও কারুশিল্পের প্রচারণাও এটির কাজের অংশ।
ইতিহাস
মোরহেড স্টেট বিশ্ববিদ্যালয়ের লোক শিল্পকলা সংগ্রহের অংশ হিসাবে ১৯৮৫ সালে কেন্টাকি লোকশিল্প কেন্দ্রটি প্রতিষ্ঠিত হয়েছিল। ১৯৯৭ সাল পর্যন্ত সংগৃহীত নিদর্শনগুলো ক্যাম্পাসের দুটি পৃথক ভবনে রাখা হয়েছিল এবং পরে সেগুলো মোরেহেডের ফার্স্ট স্ট্রিট আর্টস জেলার ঐতিহাসিক ইউনিয়ন গ্রোসারি বিল্ডিংয়ে স্থানান্তর করা হয়েছিল। এটি কেন্টাকি লোকশিল্পীদের করা ১,৪০৭ টি শিল্পকর্ম রয়েছে।
উল্লেখযোগ্য শিল্পী
কেন্টাকি লোকশিল্প কেন্দ্রের কয়েকজন উল্লেখযোগ্য শিল্পীদের মধ্যে রয়েছেন-
প্রেমানন্দ দত্ত
প্রেমানন্দ দত্ত বাঙালী সশস্ত্র বিপ্লববাদী।
জন্ম
জন্ম: চট্টগ্রাম। মৃত্যু: রাঁচি, ঝাড়খণ্ড।
প্রারম্ভিক জীবন।
পিতা হরিশ চন্দ্র দত্ত ছিলেন ব্রাহ্মসমাজে র আচার্য। প্রেমানন্দ চট্টগ্রাম বন্দরের প্রিভেনটিভ অফিসারের কাজ করতেন। দেশবন্ধু চিত্তরঞ্জনে র আহবানে সাড়া দিয়ে চাকরি ছেড়ে অসহযোগ আন্দোলনে যোগ দেন এবং কারাবরণ করেন। চা বাগানে শ্রমিকদের ওপর অত্যাচারের প্রতিবাদে আসাম-বেঙ্গল রেলওয়ে কর্মচারীদের ঘোষিত ধর্মঘটে অংশ নিয়ে আবার জেলে যান।
বিপ্লবী দলে
মাস্টারদা সূর্য সেনে র অনুগামী ও বিপ্লবী অনন্ত সিং হ তার বন্ধু ছিলেন। চট্টগামের একই পাড়ায় তাদের বাড়ি ছিল। ১৯২৩ সালে তারা শারীরশিক্ষা ক্লাব গড়ে তোলেন যা ছিল গোপনে বিপ্লবী রাজনীতির চর্চাকেন্দ্র। মুলত অনন্ত সিংহের অনুপ্রেরণাতেই প্রেমানন্দ বিপ্লবী দলের বিভিন্ন গুরুত্বপূর্ণ কাজে অংশ নেন। অস্ত্রশস্ত্র প্রস্তুত ও নিরাপদ স্থানে রাখার ব্যবস্থা করতেন ।
প্রফুল্ল রায় হত্যা
চট্টগ্রামে বিপ্লবীদের ওপর নজর রাখার জন্যে ব্রিটিশ পুলিশের গোয়েন্দা সাব-ইন্সপেক্টর প্রফুল্ল রায় কুখ্যাত ছিল। এই ব্যক্তি অনন্ত সিংহকে গ্রেপ্তার করলে প্রেমানন্দ দত্ত প্রতিশোধ নিতে সচেষ্ট হন। প্রফুল্ল রায়ের সাথে বন্ধুত্ব করে চট্টগ্রাম পল্টনের মাঠে নির্জন জায়গায় নিয়ে ১৯২৪ এর ২৪শে মে তাকে গুলি করে হত্যা করেন। প্রফুল্ল মৃত্যুকালীন জবানবন্দী তে প্রেমানন্দের নাম বলে যায় এবং তিনি গ্রেপ্তার হন। ব্যারিস্টার যতীন্দ্রমোহন সেনগুপ্ত তার হয়ে মামলা লড়েন। মামলার প্রধান সাক্ষী রায়বাহাদুর সতীশ রায়কে সুকৌশলে জেরা করে, আইনি জটিলতার মারপ্যাঁচে ফেলে প্রেমানন্দ দত্তকে বেকসুর খালাস করেন যতীন্দ্রমোহন। হাইকোর্টে এপিলে গেলে সেখানেও নিরপরাধ প্রমাণিত হন তিনি ।
মৃত্যু
প্রফুল্ল রায় হত্যা মামলায় মুক্তি পেলেও অন্যায়ভাবে ১ নং বেঙ্গল অর্ডিন্যান্স এক্ট অনুসারে তাকে পুলিশ আবার গ্রেপ্তার করে জেলে পাঠায়। জেলে থাকার সময় তার মানসিক অবস্থার অবনতি ঘটে। তাকে রাঁচি র মানসিক হসপিটালে পাঠানো হয়। সেখানেই এই বিপ্লবীর মৃত্যু হয়।
আইয়ুব আলী
আবুল খায়ের মুহম্মদ আইয়ুব আলী (১৮৮৭ - ১৯৯৫) ছিলেন একজন বাংলাদেশি শিক্ষাবিদ। ১৯৭৬ সালে তিনি বাংলাদেশ সরকার কর্তৃক একুশে পদক লাভ করেন।
প্রারম্ভিক জীবন ও শিক্ষা
আইয়ুব আলী পিরোজপুর জেলায় তেলিখালী গ্রামে জন্মগ্রহণ করেন। তার পিতার নাম মৌলভি আবদুল ওয়াহেদ ও মাতার নাম আবিদা খাতুন। ১৯৪৩ ও ১৯৪৪ সালে তিনি ঢাকা বিশ্ববিদ্যালয় থেকে ইসলামিক স্টাডিজে যথাক্রমে বিএ অনার্স ও এমএ ডিগ্রী লাভ করেন। ১৯৫০ সালে তিনি একই বিশ্ববিদ্যালয় থেকে ফার্সি ভাষায় এমএ ডিগ্রীও লাভ করেন। তিনি কায়রোর আল-আজাহার বিশ্ববিদ্যালয় থেকে ১৯৫৩ সালে আলামিয়া ডিপ্লোমা ও ১৯৫৫ সালে পিএইচডি ডিগ্রী লাভ করেন।
কর্মজীবন
১৯৪৪ সালে আইয়ুব আলী ঢাকা কলেজে প্রভাষক হিসেবে যোগদান করেন। ১৯৫৮ থেকে ১৯৬৯ সাল পর্যন্ত তিনি রাজশাহী মাদ্রাসার অধ্যক্ষ হিসেবে দায়িত্ব পালন করেন। তিনি ১৯৪৪ সালে সরকারি শিক্ষা অধিদপ্তরের অধীনে লেকচারার হিসেবে ঢাকা কলেজে যোগ দেন। তিনি রাজশাহী মাদ্রাসা (১৯৫৮-১৯৬৯), সিলেট সরকারি আলিয়া মাদ্রাসা (১৯৭০-১৯৭৩) ও ঢাকা আলিয়া মাদ্রাসার (১৯৭৩-১৯৭৯) অধ্যক্ষের দায়িত্ব পালন করেন।
শ্রিয়া সরন অভিনীত চলচ্চিত্রের তালিকা
শ্রিয়া সরন শ্রিয়া নামেও পরিচিত একজন ভারতীয় অভিনেত্রী এবং মডেল, যিনি দক্ষিণ ভারতীয়, বলিউড এবং আমেরিকান চলচ্চিত্রে অভিনয়ের জন্য পরিচিত। সরন দেরাদুনে জন্মগ্রহণ করেছিলেন এবং তার শৈশবকালের অধিকাংশ সময় হরিদ্বারে কাটিয়েছেন। ২০০১ সালে তার নৃত্য প্রশিক্ষক তাকে রেনু নাথনের প্রথম গানের ভিডিও "তিরাকতি কিউ হাওয়া"-তে উপস্থিত হওয়ার সুযোগ দিয়েছিলেন, যা বহু ভারতীয় চলচ্চিত্র নির্মাতাদের নজরে সরনকে নিয়ে এসেছিল। যদিও সরন একজন সুপরিচিত নৃত্যশিল্পী হওয়ার আকাঙ্ক্ষা করেছিলেন, তবুও তাকে মূখ্য চরিত্রে অভিনয়ের জন্য একটি প্রস্তাব দেওয়া হয়েছিল। ফলস্বরূপ ২০০১ সালের তেলুগু চলচ্চিত্র ইশতাম দিয়ে অভিনয়ে অভিষিক্ত হন সরন। তার প্রথম বাণিজ্যিকভাবে সফল চলচ্চিত্র ছিল সন্তোষম (২০০২)।
হিন্দি ও তামিল চলচ্চিত্র শিল্পে নিজের অবস্থান মজবুত করার পাশাপাশি বেশ কয়েকটি তেলুগু চলচ্চিত্রেও অভিনয় করেন তিনি। তিনি ২০০৭ সালে সেই সময়ের সর্বাধিক ব্যবসায়িক সফল তামিল চলচ্চিত্র শিবাজি-তে অভিনয় করেছিলেন। ২০০৭ সালের বলিউড চলচ্চিত্র আওয়ারাপান-এ অভিনয়ের জন্য তিনি সমালোচকদের প্রশংসাও অর্জন করেছিলেন। ২০০৮ সালে সরন আমেরিকা-ভারত সহ-প্রযোজনায় নির্মিত তার প্রথম ইংরেজি চলচ্চিত্র দ্য আদার ইন্ড অব দ্য লাইন-এ মূখ্য চরিত্রে অভিনয় করেছিলেন। তার অভিনীত উল্লেখযোগ্য চলচ্চিত্রগুলির মধ্যে রয়েছে তামিলের কন্দস্বামী (২০০৯) এবং মালয়ালমের পোক্কিরি রাজা (২০১০) প্রভৃতি - যেগুলি দক্ষিণ ভারতীয় চলচ্চিত্র জগতে তাকে একজন জনপ্রিয় অভিনেত্রী হিসাবে প্রতিষ্ঠিত করেছিল। ২০১২ সালে দীপা মেহতার পরিচালনায় ব্রিটিশ-কানাডিয়ান চলচ্চিত্র মিডনাইট'স চিলড্রেন -এ তিনি অভিনয় করেছিলেন, যেটি সালমান রুশদির একই নামে রচিত ম্যান বুকার পুরস্কার বিজয়ী উপন্যাস অবলম্বনে নির্মিত হয়েছিল, ছবিটিতে অভিনয়ের জন্য তিনি আন্তর্জাতিক সমালোচকদের প্রশংসা পেয়েছিলেন। তিনি পবিত্র (২০১৩) এবং চন্দ্র (২০১৩)-এর মতো চলচ্চিত্রে অভিনয় করে বাণিজ্যিকভাবে আরো সাফল্য অর্জন করেছিলেন। ২০১৪ সালে সমালোচকদের দ্বারা প্রশংসিত তেলুগু চলচ্চিত্র মনম-এ সরন তার অভিনয়ের জন্য প্রশংসিত হয়েছিলেন।
চলচ্চিত্রে অভিনয় ছাড়াও সৌন্দর্য এবং স্বাস্থ্য পণ্যগুলির প্রচারে সারা ভারত জুড়ে বিভিন্ন ব্র্যান্ডের প্রধিনিধি হয়েছিলেন সরন। অন্যান্য জনহিতকর কর্মকাণ্ডের মধ্যে তিনি দাতব্য প্রতিষ্ঠানের জন্য স্বেচ্ছাসেবী হয়েছিলেন। ২০১১ সালে তিনি বিশেষ চাহিদাসম্পন্ন দৃষ্টি প্রতিবন্ধীদের নিয়োগের জন্য একটি স্পা চালু করেছিলেন। তিনি সেলিব্রিটি ক্রিকেট লিগের প্রথম দুইটি মরশুমের ব্র্যান্ড প্রতিনিধিও ছিলেন।
ইরাইথ্রুরা পিয়ালী
ফিজি প্যারোটফিঞ্চ, দ্বিপদ নাম ইরাইথ্রুরা পিয়ালী হচ্ছে এস্ট্রিল্ডিড ফিঞ্চের একটি প্রজাতি যারা ফিজির এন্ডেমিক পাখি। আগে একে লাল মাথা প্যারোটফিঞ্চের উপপ্রজাতি ভাবা হতো। এটি ছোট আকৃতির পাখি। গায়ের পালক সবুজ, মাথা এবং লেজের পালক লাল। এদের চঞ্চু গাঢ় ধূসর। এদেরকে জঙ্গলে এবং মুক্তস্থানে দেখতে পাওয়া যায়।
বর্ণনা
এরা ছোট আকারের ফিঞ্চ পাখি, লম্বায় । প্রাপ্ত বয়স্ক পাখির শরীর এবং ডানা উজ্জ্বল সবুজ, মাথা ও লেজ লাল। এরা দ্রুত উড়তে পারে। এরা উচ্চস্বরে ডাকে।
বাসস্থান
এরা ফিজির এন্ডেমিক পাখি। ফিজির চারটি বৃহত্তম দ্বীপে এবং পশ্চিমের ক্ষুদ্র দ্বীপে এদের দেখতে পাওয়া যায়।
গেরিলা যুদ্ধ তৎপরতা
থাম্ব|গেরিলা বাহিনী। গেরিলা যুদ্ধ (guerrilla) এমন এক ধরনের যুদ্ধ পদ্ধতি যেখানে ভূমি এবং ভৌগোলিক সুবিধা ব্যবহার করে প্রতিপক্ষের ওপরে প্রাধান্য বিস্তার করা হয়। গেরিলাযুদ্ধ অনেক সময়েই দুর্গম বন-জঙ্গল এলাকায় হয়ে থাকে। গেরিলারা যুদ্ধে জয় করার জন্য এবং সামরিক বাহিনীকে মোকাবিলা করার জন্য অনেকরকম সামরিক কৌশল ব্যবহার করে, যেমন অতর্কিত আক্রমণ, অন্তর্ঘাত, হানা, ক্ষুদ্র যুদ্ধ, হিট এবং রান কৌশল, ইত্যাদি।
'গেরিলা'  শব্দটি স্প্যানিশ শব্দ  'গেরা' র (অর্থাৎ যুদ্ধ) অপভ্রংশ।  'গেরিলা' শব্দটির অর্থ খুদে যুদ্ধ। প্রাচীন চীনের সমরনায়ক সুন সু তার দ্য আর্ট অফ ওয়ার (যা খ্রিস্টপূর্ব পঞ্চম শতাব্দীতে লেখা জয়) গ্রন্থে সর্বপ্রথম গেরিলা যুদ্ধের কথা বলেন। এটি সরাসরি আধুনিক গেরিলা যুদ্ধের বিকাশকে অনুপ্রাণিত করেছিল।
এ সশস্ত্র সংঘর্ষে প্রত্যেক পক্ষের চরম ও পরম লক্ষ্য থাকে প্রতিদ্বন্দ্বী পক্ষকে পদানত করে সম্পূর্ণ নির্মূল বা স্বীয় শর্তাধীনে শান্তি স্থাপন করতে বাধ্য করা। এটি নেপোলিয়ান এর সময়ে যখন তিনি স্পেন আক্রমণ করেন তখন তারা এই নীতি প্রয়োগ করে নেপেলিয়ান কে ফ্রান্সে ফিরতে বাধ্য করেন।
আব্দুর রউফ (সচিব)
আব্দুর রউফ বাংলাদেশ সিভিল সার্ভিসের একজন কর্মকর্তা। তিনি বাংলাদেশ পাটকল করপোরেশনের (বিজেএমসি) চেয়ারম্যান ছিলেন। বর্তমানে তিনি বস্ত্র ও পাট মন্ত্রণালয়ের সচিব হিসেবে দায়িত্ব পালন করছেন।
কর্মজীবন
আব্দুর রউফ বাংলাদেশ সিভিল সার্ভিস (প্রশাসন) ক্যাডারের ১১তম ব্যাচের একজন কর্মকর্তা হিসেবে ১৯৯৩ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসনে সহকারী কমিশনার ও ম্যাজিস্ট্রেট, সহকারী কমিশনার (ভূমি), সিনিয়র সহকারী কমিশনার, উপজেলা নির্বাহী কর্মকর্তা ও অতিরিক্ত জেলা প্রশাসক পদে দায়িত্ব পালন করেছেন।
তিনি স্থানীয় সরকার, পল্লী উন্নয়ন ও সমবায় মন্ত্রণালয়ের আওতাধীন স্থানীয় সরকার বিভাগের পলিসি সাপোর্ট ইউনিট প্রকল্পে উপসচিব এবং স্থানীয় সরকার বিভাগে যুগ্মসচিব ও অতিরিক্ত সচিব হিসেবে কর্মরত ছিলেন। তিনি বাংলাদেশ পাটকল করপোরেশনের (বিজেএমসি) চেয়ারম্যান হিসেবে দায়িত্ব পালন করেছেন। ২০২১ খ্রিষ্টাব্দের নভেম্বর মাসে তিনি সচিব পদে পদোন্নতি লাভ করেন। ২০২১ খ্রিষ্টাব্দের ১৫ই নভেম্বর থেকে তিনি বস্ত্র ও পাট মন্ত্রণালয়ের সচিব হিসেবে দায়িত্ব পালন করছেন।
হামিদ সাঈদ কাজমী
হামিদ সাঈদ কাজমী ১৯৫৭ সালের ৩ অক্টোবর পাকিস্তানের মুলতানে জন্মগ্রহণ করেন, তিনি পাকিস্তান পিপলস পার্টির বিশিষ্ট নেতা। তিনি তালেবানের সোচ্চার সমালোচক। ২০০৯ সালে তিনি তার জীবনে সন্ত্রাসী হামলায় বেঁচে গিয়েছিলেন। তিনি প্রধানমন্ত্রী সৈয়দ ইউসুফ রাজা গিলানির মন্ত্রিসভায় ফেডারেল ধর্ম বিষয়ক মন্ত্রীর দায়িত্ব পালন করেছেন। তিনি বেরলভী সুন্নি ইসলামের বিশ্বাসকে অনুসরণ করেন।
পরিবার
কাজমী একটি সম্ভ্রান্ত ধর্মীয় পরিবারে জন্মগ্রহণ করেন; তাঁর পিতা আহমদ সাঈদ কাজেমী একজন বিশিষ্ট সূফী ও ইসলামী পণ্ডিত ছিলেন। তিনি এগারো ভাইবোনের মধ্যে একজন। কাজমী বিবাহিত এবং তার দুটি কন্যা ও দুই পুত্র রয়েছে। তার পিতা সৈয়দ আহমদ সাঈদ কাজেমী ভারতের আমরোহার অধিবাসী সৈয়দ মুহাম্মদ মোক্তার আহমদ শাহ কাজমীর পুত্র। তারা ১৯৩৫ সালে মুলতানে পাড়ি জমান। এই পরিবার ৩৫ ক্রমের মধ্য দিয়ে ইমাম মুসা কাজিমের সাথে সম্পর্কিত। এ কারণেই তাকে কাজমী বলা হয়। তার বোনের মাধ্যমে তিনি পাকিস্তানের চিশতী সিলসিলার পূর্বপুরুষদের সাথে সম্পর্কিত।
রাজনৈতিক কর্মজীবন এবং শিক্ষা
১৯৮৫ সালে বাহাউদ্দিন জাকারিয়া বিশ্ববিদ্যালয় থেকে তিনি স্বর্ণপদক নিয়ে উর্দুতে স্নাতকোত্তর ডিগ্রি অর্জন করেন। তিনি পিএমএল'র মখদুম সৈয়দ আহমদ আলম আনোয়ারকে পরাজিত করে এনএ-১৯২ থেকে পিপিপিপি'র টিকিটে এমএনএ নির্বাচিত হন।
হত্যার চেষ্টা
২০০৯ সালের ২ সেপ্টেম্বর, তিনি ধর্মীয় বিষয়ক ফেডারেল মন্ত্রী থাকাকালীন সন্দেহভাজন তালেবান বন্দুকধারীদের একটি হত্যা থেকে বেঁচে যান। অফিস থেকে বেরোনোর সময় মোটরসাইকেল আরোহী বন্দুকধারীরা তাকে গুলি করে। এই হামলায় তার চালক ও প্রহরী নিহত হন।
ক্যাটরিনা কাইফ
প্রাথমিক জীবন
thumb|upright=1.4|alt=A woman is sitting next to an older woman in a crowded room. The younger woman is sitting on the right wearing a white dress, while the older woman is wearing a black dress.|কাইফ তার মার সাথে, [[People's Choice Awards India|ইন্ডিয়ান ভার্সন অফ পিপল'স চয়েস অ্যাওয়ার্ডস অনুষ্ঠানে, ২০১২]] ক্যাটরিনা কাইফ বিবাহিত। ব্রিটিশ নাগরিকত্ব নিয়ে ভারতীয় পিতা "মোহাম্মদ কাইফ"  এবং ইংরেজ মা "সুজানা টার্কুট" দম্পত্তির সন্তান হিসেবে ক্যাটরিনা কাইফের জন্ম হংকংয়ে। কাইফের ১ ভাই ও ৬ বোন রয়েছে। তার ছোট বোনের নাম ইসাবেল কাইফ। শৈশবেই তার পিতা-মাতার মধ্যে ছাড়াছাড়ি হয়। কাইফ একবার বলেছেন যে,
কাইফের পরিবার হংকং থেকে চীনে স্থানান্তরিত হন। যখন তার বয়স ৮, তখন তারা জাহাজে চড়ে জাপান থেকে ফ্রান্সে যান। এরপর সুইজারল্যান্ড, ক্রাকোউ, বার্লিন, বেলজিয়ামসহ পূর্ব ইউরোপের অনেক দেশে গমন করেন। এ সময় ঐ দেশগুলোর প্রতিটিতে মাত্র কয়েক মাস অবস্থান করতে পেরেছেন ক্যাটরিনা। হাওয়াই থেকে শেষ পর্যন্ত তার মায়ের জন্মভূমি ইংল্যান্ডে অবস্থান করেন। ব্যাপকভাবে লোকেরা যখন জানতে পারেন কাইফ লন্ডনের মেয়ে, চূড়ান্তভাবে তখন তিনি বছর তিনেক পূর্ব থেকেই মুম্বাইয়ে অবস্থান করছেন।
চলচ্চিত্র ভুবনে
১৪ বছর বয়সে জুয়েলারীর বিজ্ঞাপনচিত্রে মডেল হন ক্যাটরিনা। মডেলস্‌ ওয়ান এজেন্সী'র সাথে চুক্তিতে আবদ্ধ হয়ে লন্ডনে মডেলিং কার্যক্রম চালিয়ে যান। এছাড়াও তিনি লন্ডন ফ্যাশন উইকে কাজ করেছেন। লন্ডনভিত্তিক চলচ্চিত্র নির্মাতা কাঈজাদ গুস্তাদ লন্ডনে মডেলিং কাজে নিয়োজিত কাইফকে চলচ্চিত্রের রূপালী পর্দায় নিয়ে আসেন।
২০০৩ সালে বুম ছবিতে কাইফকে তিনি অংশগ্রহণের সুযোগ দেন। মুম্বাইয়ে অবস্থানকালীন অনেকগুলো বিজ্ঞাপনচিত্রের প্রস্তাব পান। কিন্তু, চলচ্চিত্র পরিচালকেরা হিন্দি ভাষায় কথা বলতে না পারায় ক্যাটরিনা'র সাথে চুক্তিতে আবদ্ধ হতে দ্বিধাগ্রস্থ ছিলেন।
২০০৫ সালে সরকার ছবিতে প্রাথমিক সাফল্য পান। ছবিতে অভিষেক বচ্চনের গার্লফ্রেণ্ড বা মেয়েবন্ধুর ভূমিকা নেন কাইফ। ঐ বছরেই ম্যায়নে পেয়ার কিউ কিয়া ছবিতে সালমান খানের সঙ্গে জুটি বাঁধেন তিনি।
২০০৬ সালে অক্ষয় কুমারের সাথে অভিনীত হামকো দিওয়ানা কর গায়ে ছবিটি ব্যবসায়িকভাবে অসফল হয়। ২০০৭ সালে কাইফের প্রধান সাফল্য আসে ব্যবসা সফল নমস্তে লন্ডন চলচ্চিত্রে অংশ নিয়ে। সেখানে তিনি একজন ব্রিটিশ-ভারতীয় মেয়ে হিসেবে অক্ষয় কুমারের সঙ্গে ২য় বারের মতো অভিনয় করেন। তারপর আপনে ছবিটি মোটামুটি সফল হলেও পার্টনার (২০০৭) এবং ওয়েলকাম ছবি দু'টি বিরাটভাবে বাণিজ্যিক সফলতা লাভ করে। উভয় ছবিই ব্লকবাস্টারের মর্যাদা পায়।
২০০৮ সালে তিনি আব্বাস-মুশতানের সাংঘর্ষিক ও আদি-ভৌতিক চলচ্চিত্র রেস ছবিতে প্রথমবারের মতো খলনায়িকার চরিত্রে অভিনয় করেন। ছবিতে সাঈফ আলী খানের ব্যক্তিগত সচিব হিসেবে গোপনে বৈমাত্রেয় ভাই অক্ষয় খান্না'র সাথে প্রেমে পড়েন ক্যাটরিনা। এ বছরে তার দ্বিতীয় মুক্তিপ্রাপ্ত ছবি হিসেবে এ্যানিজ বাজমিজের প্রযোজনায় সিং ইজ কিং ছবিতে অক্ষয় কুমারের সাথে অভিনয় করেন। ছবিটি ব্যবসায়িক দিক দিয়ে অনেক বেশি সফলকাম হয়। কিন্তু বছরের শেষ ছবি হিসেবে সুভাষ ঘাইয়ের যুবরাজ ছবিটি বাণিজ্যিকভাবে ব্যর্থ হয়। কিন্তু ছবির শিল্পমান, স্বাভাবিক দৃশ্যাবলীর কারণে একাডেমী অব মোশন পিকচার আর্টস্‌ এণ্ড সায়েন্সেস কর্তৃক ব্যাপকভাবে প্রশংসিত হয়।
২০০৯ সালে নিউইয়র্ক ছবিতে জন আব্রাহামের সাথে অভিনয় করেন। ছবিটি ব্যাপকভাবে আলোড়ন সৃষ্টি করে ও বাণিজ্যিক দৃষ্টিকোণে সফলতা লাভ করে। কাইফের অভিনয়শৈলী অতি উচ্চমাত্রায় প্রশংসিত হয়েছিল। চলচ্চিত্র সমালোচক তরণ আদর্শ বলেন, "ক্যাটরিনা সবচেয়ে বড় আশ্চর্যান্বিত করেছে। চলচ্চিত্র জগতে তার ভূমিকা ব্যাপকভাবে পরিচিতি পেয়েছে। ক্যাটরিনা প্রমাণ করেছেন যে তিনি পরিচালক এবং চিত্রনাট্যকারের খাতিরে যে-কোন চলচ্চিত্রেই অভিনয় করতে সক্ষম। তিনি অসাধারণ। এছাড়াও, দর্শকেরা নতুন ও আলাদা ক্যাটরিনাকে এ সময়ে দেখছে।" পরবর্তীতে তিনি অনেক নায়ক-নায়িকা সমৃদ্ধ ব্লু ছবিতে অভিনয় করেন। ছবিটিতে ভারতীয় চলচ্চিত্র জগতে দর্শকেরা প্রথমবারের মতো পানির নিচে ভৌতিক দৃশ্য দেখতে পান। কিন্তু সন্তোষজনকভাবে বক্স অফিসে সফলতা নিয়ে আসতে পারেনি। বছরের শেষ দিকে তিনি রণবীর কাপুরের সাথে আজব প্রেম কি গজব কাহানী ও অক্ষয় কুমারের সাথে দে দনা ডন ছবিতে অভিনয় করেন। দু'টো ছবিই বাণিজ্যিকভাবে সফলতার মুখ দেখে।
২০১০ সালে রণবীর কাপুরের বিপরীতে রাজনীতি ছবিতে নায়িকা হিসেবে অবতীর্ণ হন। ছবিটি প্রকৃত অর্থেই বক্স অফিস হিট করে এবং ব্লকবাস্টার খেতাব অর্জন করে। এছাড়াও ফারাহ খানের পরিচালনায় টিজ মার খান ছবিতে অক্ষয় কুমারের সাথে অভিনয় করেন। ছবিটি ২৪ ডিসেম্বর মুক্তি পেয়েছিল। কিন্তু ছবিটি তেমন সাফল্য না পেলেও, কাঈফের মুখে শীলা কি জবানী গানটি সকলের মুখে মুখে গাইতে দেখা যায়।
চলচ্চিত্রে অভিনয়ের পাশাপাশি ক্যাটরিনা কাইফ বিপুলসংখ্যক বিজ্ঞাপন চিত্রে নিয়মিতভাবে অংশগ্রহণ করছেন। ফলে বলিউড অভিনেত্রী হিসেবে শীর্ষ করদাতা হিসেবেও তিনি নিজেকে স্থান করে নেন।
কণ্ঠস্বর
প্রথম দিকে হিন্দি ভাষাসহ ভারতীয় অন্যান্য ভাষায় তার জ্ঞান কম থাকায় ক্যাটরিনা কাইফের কণ্ঠস্বরের বদলে অনেকগুলো চলচ্চিত্রে অন্য অভিনেত্রীর মাধ্যমে ভাষাকে নির্দিষ্ট মানদণ্ডে আনতে হয়। ব্যতিক্রম হিসেবে রয়েছে দে দনা দন। এছাড়াও, সূচনালগ্নের সিং ইজ কিং, নমস্তে লন্ডন এবং বুম - ছবিগুলোয় তার প্রকৃত কণ্ঠস্বর শুনতে পাওয়া যায়।
বাংলাদেশের জাতীয় প্রতীকসমূহ
বাংলাদেশের জাতীয় প্রতীকসমূহ বাংলাদেশের ইতিহাস, বাংলাদেশী ঐতিহ্য, সাংস্কৃতিক জীবনধারা ও আদর্শের প্রতিনিধিত্ব করে। বাংলাদেশের একটি ঐতিহাসিক দলিল, পতাকা, রাষ্ট্রীয় প্রতীক, জাতীয় সঙ্গীত ও স্মৃতিসৌধসহ বিভিন্ন সরকারি জাতীয় প্রতীক রয়েছে, যেগুলো স্বাধীনতার পর বিভিন্ন সময় গৃহীত হয়। এগুলো ছাড়া আরও কিছু জাতীয় প্রতীক রয়েছে। যেমন: জাতীয় পাখি, জাতীয় পশু, জাতীয় ফুল ও জাতীয় গাছ ইত্যাদি।
জাতীয় সঙ্গীত
আমার সোনার বাংলা গানের প্রথম দশ লাইন হলো বাংলাদেশের জাতীয় সঙ্গীত, যার রচয়িতা ও সুরকার রবীন্দ্রনাথ ঠাকুর। বাংলাদেশের জাতীয় সঙ্গীত ১৯৭২ সালের ১২ জানুয়ারি গৃহীত হয়েছিল। ১৯০৫ খ্রিষ্টাব্দে বঙ্গভঙ্গ আন্দোলনের পরিপ্রেক্ষিতে এই গানটি রচিত হয়েছিল। গানটি রচিত হয়েছিল শিলাইদহের বাউল গায়ক গগন হরকরা রচিত আমি কোথায় পাব তারে আমার মনের মানুষ যে রে গানটির সুরের অনুষঙ্গে। সরলা দেবী চৌধুরানী ইতিপূর্বে ১৩০৭ বঙ্গাব্দের বৈশাখ মাসে তার শতগান সংকলনে গগন হরকরা রচিত গানটির স্বরলিপি প্রকাশ করেছিলেন। রবীন্দ্রনাথের বঙ্গভঙ্গ-সমসাময়িক অনেক স্বদেশী গানের সুরই এই স্বরলিপি গ্রন্থ থেকে গৃহীত হয়েছিল, যার মধ্যে এটি ছিল একটি। ১৯০৫ সালের ৭ সেপ্টেম্বর (১৩১২ বঙ্গাব্দের ২২ ভাদ্র) সঞ্জীবনী পত্রিকায় রবীন্দ্রনাথের সাক্ষরে গানটি মুদ্রিত হয়। একই বছর বঙ্গদর্শন পত্রিকার আশ্বিন সংখ্যাতেও গানটি মুদ্রিত হয়েছিল। গানটির প্রথম যন্ত্রসংগীতে সুর করেন সমর দাস এবং এর ইংরেজি অনুবাদ করেন সৈয়দ আলী আহসান।
জাতীয় পাখি
জাতীয় পাখি দোয়েল। পাখিটি গড়ে প্রায় ১৫ বছর বাঁচে। দেখতে চমৎকার পাখিটি একইসাথে বনে-জঙ্গলে, পাহাড়ে এবং শহরে সব জায়গাতেই দেখা যায়।
জাতীয় ফল
জাতীয় ফল কাঁঠাল।
জাতীয় ফুল
পানিতে ভাসমান, সাদা রঙের শাপলা হলো বাংলাদেশের জাতীয় ফুল। জাতীয় ফুল সাধারণত প্রতীকিভাবে একটি দেশের স্বতন্ত্র ভৌগোলিক পরিচিতি তুলে ধরে। শাপলা ফুল অনেক রঙের হলেও, শুধুমাত্র সাদা শাপলাই এ দেশের জাতীয় ফুল। টাকা, পয়সা, দলিল ইত্যাদিতে প্রতীক আকারে শাপলার জলছাপ থাকে।
জাতীয় মাছ
ইলিশ হলো বাংলাদেশের জাতীয় মাছ।
জাতীয় বৃক্ষ
জাতীয় বৃক্ষ হলো আম গাছ। ২০১০ সালের মন্ত্রিসভার বৈঠকে আম গাছকে জাতীয় বৃক্ষের মর্যাদা দেয়া হয়। মূলত ফল হিসেবে আমের জনপ্রিয়তা, দেশের সর্বত্র আম গাছের সুপ্রাপ্যতা, গাছটির কাঠের উপযোগিতা, আম বাগানের ঐতিহাসিক প্রসঙ্গ (১৭৫৭ সালের পলাশীর আমবাগানের যুদ্ধ, ১৯৭১ সালের মুজিবনগর আমবাগানে মুক্তিযুদ্ধের শপথ, জাতীয় সংগীতে আমবাগানের উল্লেখ) ইত্যাদি বিবেচনায় এনে আম গাছকে জাতীয় বৃক্ষ ঘোষণা করা হয়।
জাতীয় পশু
রয়েল বেঙ্গল টাইগার বাংলাদেশে অবস্থিত পৃথিবীর একমাত্র ম্যানগ্রোভ বন সুন্দরবনে রয়েল বেঙ্গল টাইগারের বসবাস রয়েছে।
জাতীয় খেলা
হাডুডু
এনজিও বিষয়ক ব্যুরো
এনজিও বিষয়ক ব্যুরো বাংলাদেশ সরকারের একটি প্রতিষ্ঠান যা বাংলাদেশের বেসরকারি এজেন্সিগুলোর তদারকি করে থাকে।
ইতিকথা
এনজিও বিষয়ক ব্যুরো ১৯৯০ সালে প্রতিষ্ঠিত হয়। এটি প্রধানমন্ত্রীর কার্যালয় এর অধীনস্থ একটি বিভাগ। দেশের প্রত্যেক এনজিওকেই এ দপ্তরে নিবন্ধিত হতে হয়। মোহাম্মদ আসাদুল ইসলাম এই ব্যুরোর ডিরেক্টর জেনারেল। বর্তমানে বাংলাদেশে ২,৪৯৮টি এনজিও আছে। এদের মধ্যে ২৪০টি বৈদেশিক সংস্থা পরিচালিত।
স্বর্ণকার
থাম্ব| কামাল-ওল-মোল্ক বাকদাদি স্বর্ণকার স্বর্ণকার হলেন একজন ধাতব কর্মী যিনি স্বর্ণ এবং অন্যান্য মূল্যবান ধাতুর সাথে কাজ করতে পারদর্শী। আজকাল তারা প্রধানত গহনা তৈরিতে পারদর্শী, তবে ঐতিহাসিকভাবে, স্বর্ণকাররাও রূপার পাত্র, থালা, গবলেট, আলংকারিক এবং সেবাযোগ্য পাত্র এবং আনুষ্ঠানিক বা ধর্মীয় জিনিস তৈরি করেছে।
স্বর্ণকারকে অবশ্যই রেতি, সোল্ডারিং, করাত, ফোরজিং, ঢালাই এবং পলিশিংয়ের মাধ্যমে ধাতু তৈরিতে দক্ষ হতে হবে। বাণিজ্যে প্রায়শই গয়না তৈরির দক্ষতা, সেইসাথে রূপাকারের অনুরূপ দক্ষতা অন্তর্ভুক্ত থাকে। ঐতিহ্যগতভাবে, এই দক্ষতা শিক্ষানবিশের মাধ্যমে গৃহিত হয়; অতি সম্প্রতি জুয়েলারি আর্ট স্কুল, স্বর্ণশিল্প শেখানোর বিশেষত্ব এবং গয়না শিল্পের ছাতার অধীনে প্রচুর দক্ষতা পাওয়া যায়। অনেক বিশ্ববিদ্যালয় এবং জুনিয়র কলেজ তাদের চারুকলা পাঠ্যক্রমের একটি অংশ হিসাবে স্বর্ণকার, রৌপ্যশিল্পী এবং ধাতু শিল্পী তৈরির অফার করে।
এসার ইনকর্পোরেটেড
এসার ইনকর্পোরেটেড তাইওয়ান ভিত্তিক একটি বহুজাতিক কম্পিউটার প্রযুক্তি ও ইলেক্ট্রনিক যন্ত্র নির্মাতা প্রতিষ্ঠান। ১৯৭৬ সালে কোম্পানিটি প্রতিষ্ঠিত হয়। এসার ডেস্কটপ, ল্যাপটপ ও ট্যাবলেট পিসি, স্মার্টফোন, সার্ভার তৈরি করে থাকে।
গার্লসডুপর্ন
গার্লসডুপর্ন ছিল একটি পর্নোগ্রাফি ওয়েবসাইট, যা ২০০৯ থেকে ২০২০ সাল পর্যন্ত সক্রিয় ছিল। নভেম্বর ২০১৯ সালে ছয়জনকে জড়িয়ে জোর জবরদস্তি ও জালিয়াতি করে যৌন পাচারের অভিযোগ আনা হয়েছিল।   ডিসেম্বর ২০১৯, আরও দু'জনের বিরুদ্ধে যৌন পাচার আইন প্রয়োগে বাধা দেওয়ার অভিযোগ আনা হয়েছিল। ওয়েবসাইটটি ২০২০ সালের জানুয়ারিতে ইন্টানেট থেকে সরানো হয়েছিল।  মার্কিন যুক্তরাষ্ট্রের বিচার বিভাগের মতে, ওয়েবসাইটটি এবং এর ভগিনী ওয়েবসাইট গার্লসডুটয়েস ১৭ মিলিয়ন ডলারেরও বেশি রাজস্ব দিয়েছিল। ভিডিও গার্লসডুপর্ন ডট কম সহ পর্নোগ্রাফি ওয়েবসাইট যেমন পর্নহাবে দেখানো হয়েছে, যেখানে চ্যানেলটি শীর্ষ ২০ সর্বাধিক দেখা চ্যানেলে পৌঁছেছিল, যার প্রায় ৬৮০ মিলিয়ন ভিউ ছিল।
ইতিহাস
গার্লসডুপর্ন ছিল মাইকেল প্রেটের (জন্ম: ১৯৮২, নিউজিল্যান্ড) মালিকানাধীন একটি পর্নোগ্রাফি ওয়েবসাইট, যিনি ক্যামেরাম্যান এবং সম্পাদক হিসাবেও কাজ করেছেন। ম্যাথু ওল্ফ (জন্ম: ১৯৮২ বা ১৯৮৩, নিউজিল্যান্ড) সহ-মালিক এবং ক্যামেরাম্যান হিসাবে কাজ করেছেন। তিনি প্র্যাটের ছেলেবেলার বন্ধুও। ডগ উইডারহোল্ড এবং রুবেন আন্দ্রে গার্সিয়া (জন্ম: ১৯৮৬ বা ১৯৮৭) এই সংস্থার প্রধান পুরুষ পর্নোগ্রাফি অভিনেতা ছিলেন। আইনজীবী অ্যারন সাদোক ২০১২ সালে এই কোম্পানির হয়ে কাজ শুরু করেছিলেন, যখন ক্যামেরাম্যান থিওডোর "টেডি" গাই ২০১৫ থেকে ২০১৭ সালের মধ্যে প্রায় ১২০ টি ভিডিও চিত্রিত করেছেন।  প্র্যাট ২০০৭ সালে গার্লসডুপর্নের পরিকল্পনা ও শুটিং শুরু করেছিলেন। ওয়েবসাইটটি ২০০৯ সালে চালু করা হয়েছিল।
খ্রিস্টান ধর্মীয় কল্যাণ ট্রাস্ট
খ্রিস্টান ধর্মীয় কল্যাণ ট্রাস্ট একটি সরকারি ট্রাস্ট যা বাংলাদেশের খ্রিস্টান জনগোষ্ঠীদের জন্য কাজ করে। এর সদর দপ্তর ঢাকায় অবস্থিত।
ইতিকথা
২০০৪ সালে ট্রাস্টটিকে বাংলাদেশ সরকারের অনুমতি ক্রমে প্রতিষ্ঠা করা হয়।  এই প্রতিষ্ঠানটি বাংলাদেশ সরকারের ধর্ম বিষয়ক মন্ত্রণালয় এর অধীনে কাজ করে। ২০১৬ সালে ট্রাস্টটিকে ১০ লক্ষ টাকা অনুদান দেওয়া হয়।
কেরোয়া ইউনিয়ন
কেরোয়া বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
জনসংখ্যা
কেরোয়া ইউনিয়নের জনসংখ্যা ৩০,৬৬৮ জন।
অবস্থান ও সীমানা
রায়পুর উপজেলার পূর্বাংশে কেরোয়া ইউনিয়নের অবস্থান। এ ইউনিয়নের উত্তর-পশ্চিমে চর পাতা ইউনিয়ন, পশ্চিমে রায়পুর পৌরসভা, দক্ষিণে বামনী ইউনিয়ন, পূর্বে লক্ষ্মীপুর সদর উপজেলার উত্তর হামছাদী ইউনিয়ন ও রামগঞ্জ উপজেলার লামচর ইউনিয়ন, উত্তর-পূর্বে রামগঞ্জ উপজেলার চণ্ডিপুর ইউনিয়ন এবং উত্তরে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত।
ইতিহাস
পূর্বে এ অঞ্চলে ডাকাতিয়া নদী প্রবহমান ছিল। পরবর্তীতে নদীতে চর সৃষ্টি হয়ে কেরোয়া ইউনিয়নের আবির্ভাব হয়।
প্রশাসনিক কাঠামো
কেরোয়া ইউনিয়ন রায়পুর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। এ ইউনিয়নের গ্রামগুলো হল:
শিক্ষা প্রতিষ্ঠান
পীর ফজলুল্লাহ ইসলামী মিশন দাখিল মাদ্রাসা
হাট-বাজার
মোল্লার হাট বাজার
মরিস বুকাইলি
মরিস বুকাইলি (জন্ম: ১৯ জুলাই ১৯২০, Pont-l'Évêque, মৃত্যু: ১৭ ফেব্রুয়ারি ১৯৯৮ ), একজন ফরাসি চিকিৎসাবিদ। একই সাথেই ছিলেন মিশরতত্ত্ব এর ফরাসি সোসাইটির সদস্য এবং একজন লেখক। তিনি ফেরাউনের মমির উপর ফরাসি অধ্যয়নের সিনিয়র সার্জন ছিলেন। বুকাইলি ১৯৪৫ থেকে ১৯৮২ সাল পর্যন্ত মেডিসিন চর্চা করেন এবং গ্যাস্ট্রোএন্টারোলজির উপর একজন বিশেষজ্ঞ ছিলেন । ১৯৭৩ সালে, বুকাইলি সৌদি আরবের বাদশাহ ফয়সালের পরিবারের চিকিৎসক হিসেবে নিযুক্ত হন। একই সাথে  মিশরের তৎকালীন প্রেসিডেন্ট আনোয়ার সাদাতের পরিবারের সদস্যরা তার রোগী ছিল।  তিনি বাইবেল কোরআন ও বিজ্ঞান বইটির জন্য বিখ্যাত হয়েছেন। ইসলামিক দাওয়াহ তার ধর্মান্তরণের দাবি করা সত্ত্বেও, সাক্ষাত্কারের সময় বা তার বইতে, "বাইবেল কোরআন ও বিজ্ঞান: আধুনিক জ্ঞানের আলোকে পরীক্ষা করা পবিত্র শাস্ত্র" কখনও ইসলামের কোন আলিঙ্গনের কথা উল্লেখ করে না।
বুকাইলিবাদ
ধর্ম, বিশেষত ইসলামের সাথে আধুনিক বিজ্ঞানের সম্পর্ক বিষয়ক একটি আন্দোলন বা মতবাদ হলো বুকাইলিজম বা বুকাইলিবাদ। "বাইবেল, কুরআন ও বিজ্ঞান" বইটি প্রকাশের পর থেকে বুকাইলবাদীরা কুরআনকে একটি ঐশ্বরিক গ্রন্থ বল প্রচার করেছিলো এবং যুক্তি দিয়েছিলো যে এতে বৈজ্ঞানিকভাবে সঠিক তথ্য রয়েছে।
দ্য ওয়াল স্ট্রিট জার্নালের মতে, বুকাইলিজম হলো "কিছু উপায়ে খ্রিস্টান সৃষ্টিবাদের মুসলিম অংশীদার" যদিও সৃষ্টিবাদ আধুনিক বিজ্ঞানের অনেক কিছুই প্রত্যাখ্যান করে কিন্তু বুকাইলিজম একে গ্রহণ করে।
অভ্যর্থনা
সাহিত্য সমালোচক সমীর রহিম দ্য ডেইলি টেলিগ্রাফে লিখেছেন যে বুকাইলের কিছু "দাবি বিজ্ঞানী এবং অত্যাধুনিক ধর্মতত্ত্ববিদরা উপহাস করেছেন।"
আরো দেখুন
বাইবেল কোরআন ও বিজ্ঞান জাকির নায়েক
হার্ডকোর রেসলিং
হার্ডকোর রেসলিং হলো পেশাদারি কুস্তির একটি ম্যাচের ধরন যেখানে ডিস্কোয়ালফিকেশন, কাউন্ট আউট এবং সাধারণ ম্যাচের বিভিন্ন নিয়মকানুন প্রয়োগ হয় না। এটি স্বাভাবিক বা অস্বাভাবিক জায়গায় অনুষ্ঠিত হতে পারে। হার্ডকোর রেসলিং ম্যাচে বিভিন্ন ধরনের জিনিস যেমন সিড়ি, টেবিল, চেয়ার, থাম্বটেকস (ছোট পিনের মতো দেখতে) তার, লাইট টিউব, বেলচা, বেসবল ব্যাট, হাতুড়ি, কুড়াল এর মাথা, চেইন ইত্যাদি যেগুলো সাধারণ নিয়মের ম্যাচে অঅনুমোদিত নয় এমন বস্তু ব্যবহার করা যেতে পারে। বেশিরভাগ সময় রেসলিং প্রমোশন গুলো কোনো লড়াইয়ের ইতি টানার জন্য হার্ডকোর ম্যাচকে বেছে নেয়। বেশকিছু প্রমোশন রয়েছে যারা বেশিরভাগ সময়ই হার্ডকোর ভিত্তিক ম্যাচের আয়োজন করে থাকে। (কমবেট জোন রেসলিং)
হার্ডকোর রেসলিং সর্বপ্রথম জাপানে একটি বড় কুস্তির ধরন হিসেবে বিবেচনা করা হয়। পরবর্তীতে আমেরিকায় এটি জনপ্রিয়তা অর্জন করে এক্সট্রিম চ্যাম্পিয়নশীপ রেসলিং এর মাধ্যমে। ডাব্লিউডাব্লিউএফ/ই তাদের এই সফলতা দেখে ১৯৯০'এর দশকে ডাব্লিউডাব্লিউই হার্ডকোর চ্যাম্পিয়নশীপ নিয়ে আসে।
শুরুর দিকের ইতিহাস
পেশাদারি কুস্তি যখন বিংশ শতাব্দীর মাঝামাঝিতে, আয়োজক এবং কুস্তিগীররা দর্শকদের কীভাবে ম্যাচ সম্পর্কে উত্তেজিত করা যায় সে বিষয়ে ভাবতে থাকে। রক্ত যা তখনকার সময়ে নিষিদ্ধ একটি বিষয় ছিল ম্যাচের মধ্যে আয়োজকরা উত্তেজনা বাড়াতে উদ্দেশ্যপ্রণীত ভাবে ম্যাচের মধ্যে রক্তপাত নিয়ে আসে। নো হোল্ডস বারড ম্যাচের মাধ্যমে মুলত হার্ডকোর রেসলিং এর সূচনা হয়। ১৯৫০ এবং ৬০'এর দশকের দিকে ওয়াইল্ড কারি, "ক্লাসি ফ্রেডি ব্লাসি, ডরি ফাংক সিনিয়র এবং জায়ান্ট বাবার মতো কুস্তিগীররা এইসব রক্তাক্ত ধরনের ম্যাচ আমেরিকার মধ্যে নিয়ে আসে যা তারা জাপান এবং দক্ষিণ আমেরিকায় দেখেছিলো। নতুন ধরনের ম্যাচ যেমন স্ট্রিট ফাইট, জালির ম্যাচ, লাইট আউট ম্যাচ, টেক্সাস ডেথ ম্যাচ সহ তারা নিয়ে আসে পেশাদারি কুস্তির মধ্যে। ১৯৫০ এর দশক থেকেই ন্যাশনাল রেসলিং এলায়েন্স এ 'ব্রেস নাকল চ্যাম্পিয়নশীপ' এর অস্তিত্ব ছিল।
১৯৬০ এবং ৭০' এর দশকেও এভাবে নতুন নতুন ম্যাচের উদ্ভাবন হতে থাকে দ্য শেখ, আব্দুল্লাহ দ্য বাচার এবং বোবো ব্রাজিলদের হাতে ধরে। তারা দীর্ঘ এবং অধিক ঝামেলাপূর্ণ ম্যাচ নিয়ে আসে যাতে আরো বেশি পরিমাণে সহিংসতা দেখানো যায়। আব্দুল্লাহ 'আগুন' কে ম্যাচের একটি অংশ হিসেবে নিয়ে আসে। জেরি ললার, টরি ফাংক ইত্যাদি প্রমুখ কুস্তিগীররা লোকজন শূণ্য এরেনায় ম্যাচ এবং দর্শকদের মাঝে গিয়ে মারামারি করার ধারণা নিয়ে আসেন। আশির দশকের শেষ দিকে ল্যাডার ম্যাচ এর উদ্ভব ঘটে।
১৯৯০'র দশক
১৯৮৯ সালে ফ্রনটাইর মার্শাল-আর্টস রেসলিং (এফএমডাব্লিউ) জাপানে প্রতিষ্ঠিত হয়, যা ছিল হার্ডকোর রেসলিং এর প্রতি একটি নিবেদিত প্রমোশন। ১৯৯০'এর দশকের শুরুতে পুয়েরটো রিকান এর প্রবর্তক ভিক্টর কুইনন্স জাপানে আসে, এফএমডাব্লিউ'র বিশেষ ম্যানেজার হিসেবে।
২০০০ পরবর্তী
২০০০ পরবর্তী সময়ে আমেরিকার বড় বড় প্রোমোশনগুলোতে হার্ডকোর রেসলিং এর পতন ঘটতে থাকে। সর্বশেষ বড় কোনো হার্ডকোর টাইটেল ছিলো ডাব্লিউডাব্লিউই হার্ডকোর চ্যাম্পিয়নশীপ, যেটি পরবর্তীতে ২০০২ সালে ইন্টারকন্টিনেন্টাল চ্যাম্পিয়নশীপ এর সাথে একত্রিত হয়। যাইহোক ডাব্লিউডাব্লিউই হার্ডকোর রেসলিং বাঁচিয়ে রাখতে এখনো প্রতি বছর এক্সট্রিম রুলস নামে ইভেন্টের আয়োজন করে যেখানে শুধু হার্ডকোর রুলস ভিত্তিক ম্যাচেরই আয়োজন হয়ে থাকে।
জার্মানি দূতাবাস, ঢাকা
জার্মান দূতাবাস ঢাকা হচ্ছে বাংলাদেশে অবস্থিত জার্মানির একটি কূটনৈতিক মিশন। দূতাবাসটি ঢাকার গুলশান এভিনিউয়ে অবস্থিত।
ঢাকা-৫
ঢাকা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৮নং আসন।
সীমানা
এটি ঢাকা জেলার ঢাকা দক্ষিণ সিটি কর্পোরেশনের ৪৮, ৪৯,ও ৫০ নং ওয়ার্ড এবং ঢাকা মেট্রোপলিটনের ডেমরা ইউনিয়ন, দনিয়া ইউনিয়ন, মাতুয়াইল ইউনিয়ন ও সারুলিয়া ইউনিয়ন নিয়ে গঠিত।
১৯৯০-এর দশকে নির্বাচন
১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির মোঃ কামরুল ইসলাম নির্বাচিত হন।
মৎস্য প্রশিক্ষণ একাডেমি
মৎস্য প্রশিক্ষণ একাডেমি বা ফিসারিজ ট্রেনিং অ্যাকাডেমি মৎস্য অধিদপ্তরের অধীনস্থ একটি সরকারি প্রতিষ্ঠান। মূলত ইউনিয়ন, উপজেলা, জেলা, এবং বিভাগীয় পর্যায়ের কর্মকর্তাদের মৎস্য বিষয়ে প্রশিক্ষণ দিয়ে থাকে এ প্রতিষ্ঠানটি।
ইতিহাস
দেশভাগের পর ১৯৫২ সালে পাকিস্তান সরকার করাচিতে কেন্দ্রীয় মৎস্য বিভাগ প্রতিষ্ঠা করে। এর অধীনে একটি দপ্তর ছিলো পূর্ব পাকিস্তানের ঢাকায়; মৎস্য প্রশিক্ষণ একাডেমি নামে। স্বাধীনতার পর ১৯৭৫ সালে কেন্দ্রীয় মৎস্য বিভাগকে মৎস্য অধিদপ্তর-এর সাথে একীভূত করা হয়। পরবর্তীতে ১৯৮৪ সালে একে মৎস্য অধিদপ্তরের অধীনে আনা হয়।
গঠন
ব্যবস্থাপনার কার্যক্রম পরিচালনার জন্য ১৭ সদস্যের একটি পরিচালনা পর্ষদ গঠন করা হয়। তাঁরা হলেন:
জুট ডাইভারসিফিকেশন প্রমোশন সেন্টার
জুট ডাইভারসিফিকেশন প্রমোশন সেন্টার (জেডিপিসি) একটি স্বায়ত্তশাসিত সরকারি সংস্থা যা বাংলাদেশে পাট ব্যবহারের প্রচার ও বৈচিত্র্যের জন্য কাজ করে। এর সদর দপ্তর ঢাকা, বাংলাদেশ -এ অবস্থিত।  কেন্দ্রটি বাংলাদেশে প্রথম পাট মেলা আয়োজন করে।
ইতিহাস
ঐতিহাসিকভাবে পাট বাংলাদেশের একটি গুরুত্বপূর্ণ শিল্প। পাট ব্যবহারের বৈচিত্র্যের জন্য আন্তর্জাতিক ফোরামে পাট বৈচিত্র্য কেন্দ্রের প্রস্তাব উত্থাপিত হয়েছিল।  ২০০২ সালে বস্ত্র ও পাট মন্ত্রণালয় দ্বারা পাট বৈচিত্র্য উন্নয়ন কেন্দ্র প্রতিষ্ঠিত হয়েছিল।  এটি ঢাকা ইন্টারন্যাশনাল জুট স্টাডি গ্রুপ এর পূর্ব সদর দপ্তরে অবস্থিত।  চট্টগ্রাম, ঢাকা, যশোর, নরসিংদী, রংপুর, এবং টাঙ্গাইলের পাট উদ্যোক্তা সেবা কেন্দ্র রয়েছে। কেন্দ্রটি পাটজাত পণ্যগুলির বৈচিত্র্যের জন্য একটি সরকারী কৌশল হল পাট রপ্তানি ও জাত উন্নত করা।
ডেনিস অ্যামিস
ডেনিস লেসলি অ্যামিস, এমবিই (Dennis Amiss; জন্ম: ৭ এপ্রিল, ১৯৪৩) ওয়ারউইকশায়ারের বার্মিংহাম এলাকার হারবর্নে জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেটার। এছাড়াও তিনি ক্রিকেট প্রশাসকের ভূমিকায় অবতীর্ণ হয়েছিলেন।
ওয়ারউইকশায়ার ও ইংল্যান্ড - উভয় দলের পক্ষেই তিনি ক্রিকেট খেলতেন। ডানহাতি ব্যাটসম্যান ডেনিস অ্যামিস এক্সট্রা কভার ও মিডউইকেট বরাবর স্ট্রোকের মাধ্যমে রান সংগ্রহ করতেন। তিনি সকল ধরনের ক্রিকেটেই নিজেকে প্রতিষ্ঠিত করেন।
খেলোয়াড়ী জীবন
অ্যামিস কিশোর বয়সেই ফুটবল খেলায় গভীর অনুরক্ত ছিলেন ও নিয়মিত রুটিনমাফিক খেলতে যেতেন। কিন্তু ঐ বয়সেই ফুটবল খেলায় পিঠে গুরুতর আঘাতপ্রাপ্ত হন।
১৯৬৬ মৌসুমে ওয়েস্ট ইন্ডিজের বিপক্ষে অনুষ্ঠিত ৫ম টেস্টের মাধ্যমে ইংল্যান্ডের পক্ষে তার টেস্ট অভিষেক ঘটে। এর মাধ্যমেই তিনি নিজেকে টেস্ট ব্যাটসম্যান হিসেবে প্রতিষ্ঠিত করেন। প্রতিরক্ষামূলক হেলমেট ব্যবহারে প্রথমদিককার ব্যাটসম্যানদের অন্যতম ছিলেন তিনি। ৩,৬১২ টেস্ট রান করার সময় তিনি এগারোটি অর্ধ-শতক ও এগারোটি শতক হাঁকান। তন্মধ্যে ওয়েস্ট ইন্ডিজের বিপক্ষে দু’টি ডাবল সেঞ্চুরি করেন। ১৯৭৩-৭৪ মৌসুমে কিংস্টনে ওয়েস্ট ইন্ডিজের বিপক্ষে অপরাজিত ২৬২* রান প্রথম-শ্রেণীর ক্রিকেটেও তার সর্বোচ্চ রান। ঐ টেস্টটি ড্রয়ে পরিণত হয়। ১৯৭৫ সালে ইংল্যান্ড দল থেকে বাদ পড়েন অ্যামিস। ১৯৭৬ সালে ওভালে ওয়েস্ট ইন্ডিজের বিপক্ষে শেষ টেস্টে দলের সাথে যুক্ত হন। কিন্তু প্রথম ইনিংসে তার ২০৩ রান ইংল্যান্ডকে পরাজয়ের হাত থেকে রক্ষা করতে সক্ষম হয়নি। ১৯৭৭ সালে দল থেকে বাদ পড়লে স্বেচ্ছা নির্বাসন থেকে জিওফ্রে বয়কটের ফিরে আসার সুযোগ ঘটে।
একদিনের আন্তর্জাতিক
২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় সফরকারী অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অস্ট্রেলিয়ার বিপক্ষে অনুষ্ঠিত ঐ খেলায় তার দল ৬ উইকেটে জয়লাভ করেছিল।
ওডিআইয়ের ইতিহাসের দ্বিতীয় খেলায় প্রথম খেলোয়াড় হিসেবে সেঞ্চুরি পান তিনি। তিনি ১৩৪ বলে ১০৩ রান তুলেন। পরবর্তীতে ওয়েস্ট ইন্ডিজের ডেসমন্ড হেইন্স ১৯৭৮ সালে অস্ট্রেলিয়ার বিপক্ষে ১৪৮ রান তুলে তার ব্যক্তিগত সংগ্রহকে অতিক্রম করেন।
মূল্যায়ন
প্রথম-শ্রেণীর ক্রিকেটে ৪২.৮৬, লিস্ট-এ ক্রিকেটে ৩৫.০৬, টেস্টে ৪৬.৩০ এবং একদিনের আন্তর্জাতিকে ৪৭.৭২ রান গড়ের অধিকারী ছিলেন। প্রথম-শ্রেণীর ক্রিকেটে তিনি ১০২টি সেঞ্চুরি করেন। ইংল্যান্ডের ক্রিকেট ইতিহাসে ৫০ বা তদূর্দ্ধ টেস্ট খেলা ক্রিকেটারদের মধ্যে সেরাদের কাতারে রয়েছেন।
১৯৭৫ সালে উইজডেন কর্তৃপক্ষ তাকে অন্যতম বর্ষসেরা ক্রিকেটাররূপে নির্বাচিত করে। ১৯৭৬ সাল শেষে বিশ্বের ১নং খেলোয়াড়ের মর্যাদা লাভ করেন তিনি।